Diari Oficial de la Generalitat Valenciana


Sumari del DOGV 8170, del 15-11-2017 (2017/10637)

CORRECCIÓ d'errades de la Resolució de 8 de novembre de 2017, del director general de Centres i Personal Docent, per la qual es convoca procediment de provisió de places en els cossos de catedràtics i professors d'Ensenyament Secundari, de professors tècnics de Formació Professional, de catedràtics i professors d'escoles oficials d'idiomes, de catedràtics i professors de Música i Arts Escèniques, de catedràtics i professors d'Arts Plàstiques i Disseny i de mestres de taller d'Arts Plàstiques i Disseny dependents de l'àmbit de gestió de la Generalitat Valenciana.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8170

Data del DOGV
:   15-11-2017

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2017/10355


Data del document
:   13-11-2017

Organisme emissor
:   Conselleria d'Educació, Investigació, Cultura i Esport

Tipus de document
:   Correcció d'errades

Correcció d'errades

 Descriptors 

:   * Conselleria d'Educació, Investigació, Cultura i Esport
    * concurs administratiu

CORRECCIÓ d'errades de la Resolució de 8 de novembre de 2017, del director general de Centres i Personal Docent, per la qual es convoca procediment de provisió de places en els cossos de catedràtics i professors d'Ensenyament Secundari, de professors tècnics de Formació Professional, de catedràtics i professors d'escoles oficials d'idiomes, de catedràtics i professors de Música i Arts Escèniques, de catedràtics i professors d'Arts Plàstiques i Disseny i de mestres de taller d'Arts Plàstiques i Disseny dependents de l'àmbit de gestió de la Generalitat Valenciana. [2017/10362]  
  
S'ha advertit una errada en la disposició mencionada (DOGV 8167, 10.11.2017), es procedeix a efectuar les rectificacions oportunes:  
  
En la base 13.1,  
On diu:  
«Durant el mes de febrer de 2018, s'obrirà un termini de set dies naturals perquè els participants i les participants sol·liciten via telemàtica les seues peticions»;  
Ha de dir:  
«Durant el mes de gener de 2018, s'obrirà un termini de set dies naturals perquè els participants i les participants sol·liciten via telemàtica les seues peticions».  
  
En la base 19.2,  
On diu:  
«No s'admetran renúncies a l'adjudicació provisional i/o definitiva de destinacions, excepte en el supòsit previst per la base díhuit, apartat 4, d'aquesta norma. No obstant això, una vegada publicada la puntuació definitiva del barem, si el participant voluntari o la participant voluntària no accedeix al programa informàtic en el termini establit a aquest efecte, perdrà el dret de continuar en el procediment, i figurarà com a exclòs o exclosa»;  
Ha de dir:  
«No s'admetran renúncies a l'adjudicació definitiva de destinacions, excepte en el supòsit previst per la base díhuit, apartat 4, d'aquesta norma. No obstant això, una vegada publicada la puntuació definitiva del barem, si el participant voluntari o la participant voluntària no accedeix al programa informàtic en el termini establit a aquest efecte, perdrà el dret de continuar en el procediment, i figurarà com a exclòs o exclosa».  
  
En l'annex I, disposició complementària segona, «Antiguitat»,  
On diu:  
«Els participants dels subapartats 1.1.2 i 1.1.2 que tinguen concedida una comissió de servei en una altra plaça, lloc o centre que tinga la qualificació d'especial dificultat»;  
Ha de dir:  
«Els participants dels subapartats 1.1.1 i 1.1.2 que tinguen concedida una comissió de servei en una altra plaça, lloc o centre que tinga la qualificació d'especial dificultat».  
  
València, 13 de novembre de 2017.- El director general de Centres i Personal Docent: José Joaquín Carrión Candel.